Höttgesin mukaan maksu on perusteltu ja on kasvuyrityksille itse asiassa edullinen, koska niiltä ei löydy samankaltaisia resursseja kuin Googlelta, joka voi sijoittaa palvelimensa niin lähelle käyttäjiään kuin se haluaa. Maksun suuruus olisi Höttgesin mukaan muutamia prosentteja yrityksen liikevaihdosta (tosin tässä lienee kiinteä pohjamaksu, sillä on melko normaalia ettei kasvuyrityksillä ole lainkaan liikevaihtoa ensimmäisinä vuosinaan).Start up -maksun veloittaminen perustuu EU:n verkkoneutraliteettipykälään, joka mahdollistaa niin sanottujen erikoispalveluiden välittämisen normaalia nopeamman kaistan kautta. Tällaista maksullista pikakaistaa on kritisoitu laajalti, koska se antaa operaattoreille mahdollisuuden arvottaa eri palveluita ja palveluntarjoajia. Operaattoreille päätös oli tietysti mieluinen, sillä ne voivat jatkossa periä maksua verkkopalveluiden kehittäjiltä että liittymäasiakkailta.Operaattorit ovat jo muutaman vuoden ajan yrittäneet kehittää uusia tulolähteitä itselleen puheluiden ja tekstiviestien siirtyessä datasiirtoon mobiilisovellusten ansiosta. Sonera kehitteili esimerkiksi Skype-maksua , jossa nettivideopuheluiden käyttäjiltä yritettiin kerätä ylimääräistä maksua. Sonera joutui kuitenkin perääntymään suunnitelmistaan.